
Atklātā konkursa
“Optiskā koherentā tomogrāfa ar funduskameru piegāde”
NOSACĪJUMI 

1.1. [bookmark: _Ref274582254]Iepirkuma priekšmeta īss apraksts (apjoms, darbi): Optiskā koherentā tomogrāfa ar funduskameru piegāde, saskaņā ar tehnisko specifikāciju (Nolikuma 1.pielikums).
1.2. Iepirkuma priekšmets netiek dalīts daļās.
1.3. CPV kods: 33190000-8 (Dažādas medicīniskās ierīces).
1.4. Pretendentam nav atļauts iesniegt piedāvājumu variantus. 
1.5. Piedāvājumu izvērtēšanas kritērijs: Nolikuma un Nolikuma 1.pielikuma prasībām atbilstošs piedāvājums ar zemāko kopējo piedāvāto līgumcenu bez PVN. 
1.6. [bookmark: _Toc59334723][bookmark: _Toc61422126]Līgums tiek slēgts atbilstoši Līguma projektam (2.pielikums).
1.7. Līguma izpildes laiks: Ierīces piegādes laiks – 3 mēneši, garantijas laiks – 24 mēneši.
1.8. Paredzamā līguma izpildes vieta: Pašvaldības aģentūra "Saulkrastu veselības centrs", Ainažu iela 34, Saulkrasti, Saulkrastu novads, LV – 2160.
1.9. Pretendentu atlases prasības attiecībā uz Pretendenta tehniskajām un profesionālajām iespējām veikt iepirkuma priekšmetā paredzētos darbus: 
	Pretendents (apakšuzņēmēji un katrs piegādātāju apvienības dalībnieks) ir reģistrēts, licencēts vai sertificēts atbilstoši attiecīgās valsts normatīvo aktu prasībām.

	Pretendents savā piedāvājumā norāda visus tos apakšuzņēmējus, kuru sniedzamo darbu vērtība ir EUR 10 000,- bez PVN vai lielāka, un norādīt katram šādam apakšuzņēmējam izpildei nododamo iepirkuma līguma daļu.

	Pretendents ir Preces ražotāja vai tā pārstāvja pilnvarots pārdot, uzstādīt un apkalpot Preci.

	Pretendenta speciālists/speciālisti ir ražotāja pilnvaroti veikt Nolikuma tehniskās specifikācijas 1.9. – 1.14. punktos norādītās darbības.

	Ja Pretendents balstās uz citu personu/apakšuzņēmēju tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura, tad Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumu, kuru izpildei attiecīgās spējas ir nepieciešamas.

	Ja piedāvājumu iesniedz piegādātāju apvienība:
Pretendenta pieteikumu dalībai iepirkuma procedūrā paraksta piegādātāju apvienības galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt Iepirkuma līgumu. Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.
Piegādātāju apvienībai 10 (desmit) darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.
Piegādātāji, kas apvienojušies piegādātāju apvienībā un iesniegušo kopīgu piedāvājumu, visi kopā ir uzskatāmi par vienu Pretendentu, tādējādi Nolikuma 3.punktā noteiktās prasības tehniskajām un profesionālajām spējām ir izpildāmas visiem piegādātāju apvienības dalībniekiem kopā.


1.10. Kontaktinformācija:
	Kontaktpersona
	Māris Ignatovičs, Saulkrastu novada pašvaldības Administratīvās nodaļas jurists,
tel. 26587297, e-pasts: maris.ignatovics@saulkrasti.lv













1.pielikums

TEHNISKĀ SPECIFIKĀCIJA.
	Nr.
	Optiskā koherentā tomogrāfa ar funduskameru ( turpmāk – Iepirkuma priekšmets) piegāde, uzstādīšana un nodošana ekspluatācijā.

	1.
	Vispārīgās prasības:

	1.1.
	Jauns optiskais koherentais tomogrāfs ar funduskameru (turpmāk – Iepirkuma priekšmets).

	1.2.
	Iepirkuma priekšmeta CE marķējums.

	1.3.
	Iepirkuma priekšmeta EK atbilstības deklarācijas (EC Declaration of Conformity) kopija vai arī Eiropas parlamenta un padomes Regulas (ES) 2017/746 atbilstības apliecinājums atkarībā no tā, kas attiecināms.

	1.4.
	Iepirkuma priekšmets ir jauns (nelietots), ražošanas laiks sākot no 2025. gada.

	1.5.
	Ražotāja paziņots Iepirkuma priekšmeta resursu periods (norādīt).

	1.6.
	Ražotājs nodrošina nepieciešamo dokumentāciju atbilstoši medicīniskās ierīces klasei saskaņā ar  Eiropas Parlamenta un Padomes 2017. gada 5. aprīļa Regulu Nr. 2017/745, kas attiecas uz medicīniskām ierīcēm, ar ko groza Direktīvu 2001/83/EK, Regulu Nr. 178/2002 un Regulu Nr. 1223/2009 un atceļ Padomes Direktīvas 90/385/EK un 93/42/EEK,  vai  Eiropas Parlamenta un Padomes 2017. gada 5. aprīļa Regulu (ES) 2017/746 par in vitro diagnostikas medicīniskām ierīcēm, ar ko atceļ Direktīvu 98/79/EK

	1.7.
	Piegādātājs ir ražotāja pilnvarots pārstāvis (ražotāja vai ražotāja pilnvarota pārstāvja ar pārpilnvarošanas tiesībām, apliecinājums).

	1.8.
	Piegādātājs bez papildus atlīdzības nodrošina:
-       uzstādīšanas kvalificēšanu (Installation Qualification – IQ) un šo protokolu/ pierakstu nodošanu Pasūtītājam; 
-       ekspluatācijas (darbības) kvalificēšanu (Operational Qualification – OQ) un šo protokolu/ pierakstu nodošanu Pasūtītājam;
-       veiktspējas kvalificēšanu (Performance Qualification - PQ) un šo protokolu/ pierakstu nodošanu Pasūtītājam;
- elektrodrošibās pārbaudi (pirmreizējo), nododot ekspluatācijā un pārbaudes protokolu / pierakstu nodošanu Pasūtītājam.

	1.9.
	Piegādātājs nodrošina, ka ražotāja sertificēta persona veic Iepirkuma priekšmeta (to darbības nodrošināšanai) lietošanas vides raksturlielumu pārbaudi, ja tādas prasības ir paredzētas Iepirkuma priekšmeta tehniskajā dokumentācijā, un šo protokolu / pierakstu nodošanu Pasūtītājam.

	1.10.
	Piegādātājs nodrošina, ka ražotāja sertificēta persona veic Iepirkuma priekšmeta (to darbības nodrošināšanai elektroapgādes režīma pārbaudi, un šo protokolu / pierakstu nodošanu Pasūtītājam.

	1.11.
	Piegādātājs nodrošina, ka ražotāja sertificēta persona veic Iepirkuma priekšmeta (to darbības nodrošināšanai galveno funkciju un raksturlielumu pārbaudes, ja tādas prasības ir paredzētas Iepirkuma priekšmeta tehniskajā dokumentācijā, un šo protokolu / pierakstu nodošanu Pasūtītājam.

	1.12
	Piegādātājs nodrošina, ka ražotāja sertificēta persona veic Iepirkuma priekšmeta (to darbības nodrošināšanai metroloģisko pārbaudi, ja tādas prasības ir paredzētas iepirkuma priekšmeta tehniskajā dokumentācijā, un šo protokolu / pierakstu nodošanu Pasūtītājam.

	1.13.
	Piegādātājs nodrošina, ka ražotāja sertificēta persona veic Iepirkuma priekšmeta (to darbības nodrošināšanai) kalibrēšanu vai verificēšanu, ja tādas prasības ir paredzētas iepirkuma priekšmeta tehniskajā dokumentācijā, un šo protokolu / pierakstu nodošanu Pasūtītājam.

	1.14.
	Piegādātājs nodrošina, ka ražotāja sertificēta persona (sertifikāta kopija, ko izsniedz ražotājs) veic Iepirkuma priekšmeta lietotāju apmācību  paredzētāja apjomā, izsniedzot apliecinošus dokumentus.

	1.15.
	Piegādātājs iesniedz lietošanas instrukciju angļu valodā (dokumentu iesniegšanas brīdī) un latviešu valodā (piegādes brīdī).

	1.16.
	Piegādātājs iesniedz Informāciju par Iepirkuma priekšmeta laišanu apgrozībā Latvijas Republikas teritorijā (izdruka no LATMED reģistra), ja to paredz medicīnas ierīces klase.

	1.17.
	Piegādātājs nodrošina, ka ražotāja sertificēta persona veic  Iepirkuma priekšmeta lietotāju apmācību paredzētāja apjomā, izsniedzot apliecinošus dokumentus.

	1.18.
	Piegādātājs nodrošina tikai ražotāja sertificētas rezerves daļas  Iepirkuma priekšmetam (to darbības nodrošināšanai.

	1.19.
	Piegādātājs līguma darbības laikā bez papildus atlīdzības nodrošina:
-      tehniskās apkopes saskaņā ar ražotāja prasībām un noteiktiem termiņiem;
-      remontus un rezerves daļas.

	1.20.
	Visas darbības ar Iepirkuma priekšmetu  veic atbilstoši apmācīta persona (sertifikāta kopija, ko izsniedz ražotājs), kas nodod Pasūtītājam protokolus.

	1.21.
	Piegādātājs savā piedāvājumā iekļauj programatūras lietošanas licenču izmaksas, ja tādas ir paredzētas līguma darbības laikā.

	1.22.
	Iepirkuma priekšmeta piegāde 3 (trīs) mēnešu laikā pēc līguma noslēgšanas.

	1.23.
	Iepirkuma priekšmetu daudzums – 1 gab.  
Piegādes vieta - Saulkrasti, Ainažu iela 34.

	1.24.
	Iepirkuma priekšmeta garantijas laiks (ne mazāks kā 24 mēneši)

	2.
	Optiskais koherentais tomogrāfs
Aizmugurēja un priekšējās acs segmenta daļas attēlošana un izmeklēšana. Iespējas un raksturojumi:

	2.1.
	OCT skenēšana -  spektrālā domēna princips (SD OCT)

	2.2.
	OCT gaismas avots 880±5nm

	2.3.
	OCT optiskā izšķirtspēja:
- Aksiālā ne vairāk kā 7 µm;
- Laterālā ne vairāk kā 20 µm.

	2.4.
	OCT digitālā izšķirtspēja:
- Aksiālā ne vairāk kā 4 µm;
- Laterālā ne vairāk kā 3 µm.

	2.5.
	Skenēšanas diapazons:
- X virzienā: vismaz līdz 12 mm;
- Y virzienā: vismaz līdz 9 mm;
- Z virzienā: vismaz līdz 2.1 mm.

	2.6.
	Vismaz 3 OCT jūtības rezīmi

	2.7.
	Skenēšanas ātrums: vismaz 70000 skani/sek.

	2.8.
	Auto pielāgošana: vismaz viena virzienā

	2.9.
	Minimālais zīlītes diametrs ne vairāk, ka 2.5 mm

	2.10.
	Skenēšanas veidi, tīklene, vismaz:
- Makula – līnija;
- Makula – krustots;
- Makula – karte;
- Makula – multi;
- Makula – radiālais;
- Disks – aplis;
- Disks – karte;
- Disks – radiālais;
- Tīklene – karte.

	2.11.
	Skenēšanas veidi, radzene, vismaz:
- Radzene – līnija;
- Radzene – krustots;
- Radzene – radiālais;
- Radzene – ACA līnija

	2.12.
	Virsmas attēlošanas princips: OCT attēlošana

	2.13.
	Skata leņķis: vismaz 40° x 30°

	3.
	Tīklenes fotografēšana:    (Funduskamera)

	3.1.
	Darbības princips – digitāla fotografēšana

	3.2.
	Attēla leņķis vismaz 45°

	3.3.
	Minimālais zīlītes diametrs ne vairāk, ka 3.3 mm

	3.4.
	Zibspuldze: ksenons vai analogs ar vismaz 15 spilgtuma līmeņiem 

	3.5.
	Digitāla sensora izšķirtspēja: vismaz 12 Mpix.

	3.6.
	Darba attālums vismaz 45 mm;

	3.7.
	Ekrāns: vismaz 8” krāsu LCD displejs (vai analogs), noliecams;

	3.8.
	Dioptriju kompensācijas diapazons vismaz ±33 D;

	3.9.
	3D Auto izsekošana / auto uzņēmums

	3.10.
	Motorizēts zoda balsts. 

	3.11.
	Trokšņu slāpēšanas funkcija attēla kvalitātes uzlabošanai

	3.12.
	Speciālas programmatūras funkcijas un iespējas:
- OCT tīklene:
a) Makulas karte (progresija un salīdzinājums);
b) Diska karte (progresija un salīdzinājums);
c) ONH progresija un salīdzinājums;
d) RNFL progresija un salīdzinājums;
- OCT priekšējais acs segments:
a) Priekšējas kameras leņķa attēlošana; 
b) Priekšējas kameras leņķa mērīšana;
c) Radzenes biezuma kartes attēlošana;
d) Radzenes biezuma mērīšana;
- Tīklenes fotografēšana:
a) Standarta (krāsu) fotografēšana;
b) Stereo pāris;
c) Panorāmas veidošana;
d) FAF (tīklenes autoflorescence);
- Normatīva datubāze acīm ar aksiālo garumu vismaz līdz 27 mm un vismaz 9 x 9 mm laukumā;
- DICOM savienojamība.

	4.
	Komplektācija:

	4.1.
	OCT iekārta;

	4.2.
	Priekšēja segmenta modulis;

	4.3.
	Stacionārs dators ar nepieciešamo programmatūru: operētājsistēma Windows 10 vai labāka, cietā diska ietilpība vismaz 1TB, displeja izmērs vismaz 20" ar HD izšķirtspēju;

	4.4.
	Elektriski regulējams galdiņš OCT un palīgierīču novietošanai





2.pielikums

Līgums 
[bookmark: _GoBack]par optiskā koherentā tomogrāfa ar funduskameru piegādi

Saulkrastos, 	2026.gada ______________
Pašvaldības aģentūra "Saulkrastu veselības centrs", reģ. Nr. 40900037068, juridiskā adrese: Ainažu iela 34, Saulkrasti, Saulkrastu novads, LV – 2160 (turpmāk – Pasūtītājs), tās _________________ personā, kura rīkojas saskaņā ar _____________, no vienas puses un
_____________, reģ. Nr. ______________, juridiskā adrese: _____________________, kuru saskaņā ar statūtiem pārstāv ____________ (turpmāk - Piegādātājs) no otras puses, abi kopā (turpmāk - Puses, katrs atsevišķi – Puse) pamatojoties uz Pasūtītāja rīkotā publiskā iepirkuma Nr. SVC 2026/03 “Optiskā koherentā tomogrāfa ar funduskameru piegāde” (turpmāk - Iepirkums) rezultātiem, noslēdz šo piegādes līgumu (turpmāk - Līgums).
1. LĪGUMA PRIEKŠMETS
1.1. Līguma priekšmets ir viena optiskā koherentā tomogrāfa ar funduskameru piegāde, uzstādīšana, nodošana ekspluatācijā un apkalpošana atbilstoši Līguma 1. pielikumā noteiktajām prasībām par Iepirkumā piedāvāto cenu, kura noteikta Līguma 2. pielikumā (turpmāk – “Prece/Preces”).
1.2. Būtiskas izmaiņas Līgumā ir pieļaujamas, atbilstoši PIL 61.panta noteikumiem, un var attiekties uz līgumcenas pārskatīšanu, izvēles iespējas izmantošanu un jebkuriem citiem Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas, un, kas Līguma slēgšanas brīdī nepastāvēja un nebija saprātīgi prognozējami. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību.

2. PREČU PIEGĀDES SAŅEMŠANAS, UZSTĀDĪŠANAS UN NODOŠANAS EKSPLUATĀCIJĀ NOTEIKUMI
2.1. Preces tiek piegādātas un nodotas ekspluatācijā Pasūtītājam tā norādītajā adresē: Ainažu iela 34, Saulkrasti, Saulkrastu novads, LV – 2160.
2.2. Preču piegāde, uzstādīšana un nodošana ekspluatācijā notiek ne vēlāk kā 3 (trīs) mēnešu laikā no Līguma noslēgšanas dienas, iepriekš saskaņojot ar Pasūtītāju Preču piegādes dienu un laiku, un Preču uzstādīšanas un nodošanas ekspluatācijā dienu un laiku.
2.3. Preču piegādi un novietošanu Pasūtītāja norādītajās piegādes vietās un telpās nodrošina Piegādātājs, izmantojot savu transportu un darbaspēku.
2.4. Vienlaicīgi ar Precēm Piegādātājs nodod Pasūtītājam visu Preču pavadošo dokumentāciju, kas norādīta Līguma 1. pielikumā.
2.5. Par Preču piegādes un saņemšanas faktu tiek sastādīta Preču pavadzīme – rēķins, kurā tiek norādīts piegādāto Preču nosaukums, daudzums, cena, kā arī Līguma Nr. atbilstoši Līguma 1. un 2. pielikumam.
2.6. Par Preču piegādes un saņemšanas faktu puses veic atzīmi akta par medicīnas iekārtas piegādi, saņemšanu, uzstādīšanu un nodošanu ekspluatācijā (turpmāk – “Akts”) 1. sadaļā, apliecinot, ka Preces ir piegādātas un saņemtas Pasūtītāja adresē atbilstošā daudzumā. Veiktā atzīme apliecina tikai Preču piegādes un saņemšanas faktu, pēc kā puses veic Aktā norādīto Preču darbības un atbilstības Līguma 1. pielikumam pārbaudes, un paraksta Akta 2. sadaļu, apliecinot, ka piegādātās Preces ir uzstādītas, pārbaudītas un nodotas ekspluatācijā. Akta paraugs pievienots kā Līguma 3. pielikums.
2.7. Ja Pasūtītājs, veicot Preču darbības un atbilstības pārbaudes pirms Akta 2. sadaļas parakstīšanas, konstatē, ka piegādātās Preces neatbilst Līguma 1. pielikumā noteiktajām prasībām un tiek konstatēti Preču trūkumi (defekti), Puses neparaksta Akta 2. sadaļu un nekavējoties sastāda defektu aktu  atbilstoši Līguma 4. pielikumā pievienotajam paraugam (turpmāk – “Defektu akts”). 
2.8. Piegādātājs veic Defektu aktā norādīto nepilnību novēršanu, tai skaitā, bojātā aprīkojuma apmaiņu pret jaunu, ja nepieciešams, Defektu aktā norādītajā termiņā (bet ne vēlāk kā 10 (desmit) dienu laikā no Defektu akta parakstīšanas brīža) uz sava rēķina vai iesniedz pamatotus iebildumus. 
2.9. Pēc Defektu aktā norādīto nepilnību novēršanas puses paraksta Akta 2. sadaļu. Pasūtītājs var atteikties parakstīt Akta 2. daļu līdz brīdim, kamēr Piegādātājs novērš visus Precei konstatētos trūkumus. 
2.10. Ja defektu novēršanas laiks pārsniedz Līguma 2.2. punktā noteikto Preču piegādes, uzstādīšanas un nodošanas ekspluatācijā termiņu, Pasūtītājam ir tiesības aprēķināt un pieprasīt no Piegādātāja nokavējuma procentus par kavējumu atbilstoši Līguma 7.3. punktam.
2.11. Preču piegāde, uzstādīšana un nodošana ekspluatācijā nedrīkst radīt traucējumus Pasūtītāja darbībā. Preču piegāde, uzstādīšana un nodošana ekspluatācijā notiek ievērojot Pasūtītāja darba specifiku un darba režīmu.
3. PREČU CENA, LĪGUMA SUMMA UN NORĒĶINU KĀRTĪBA
3.1. Preču cena tiek noteikta euro, atbilstoši Piegādātāja iesniegtajam piedāvājumam Konkursā un ir norādīta Līguma 2. pielikumā. Preču cena var tikt mainīta tikai Līgumā noteiktajos gadījumos. 
3.2. Preču cenā ir iekļauti visi nodokļi un izdevumi, kas rodas un/vai rastos Piegādātājam sakarā ar Preču ievešanu Latvijas Republikā un to piegādi Pasūtītājam saskaņā ar Līgumu.
3.3. Līgumcena par Precēm un to piegādi ir  EUR _____________ (__________________________ euro un _____ centi) bez pievienotās vērtības nodokļa (turpmāk – PVN). Papildus Līgumcenai Pasūtītājs maksā PVN likmi 21 % (divdesmit viena procenta) apmērā jeb EUR _____________ (____________________ euro un ____ centi). Līguma summa kopā ar PVN ir EUR _____________________ (____________________ euro un ____ centi).
3.4. Ja saskaņā ar normatīvajiem aktiem turpmāk tiek grozīta PVN likme vai Piegādātājs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Līgumā noteikto daļējo maksājumu apmērs) ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
3.5. Pasūtītājs samaksu par Precēm veic ar pārskaitījumu uz Piegādātāja Līgumā norādīto kredītiestādes norēķinu kontu šādā kārtībā:
3.5.1. [bookmark: _Hlk83216958]Pirmais maksājums 50% (piecdesmit procentu) apmērā no Līguma 3.3.punktā noteiktās summas 30 (trīsdesmit) dienu laikā pēc preču pavadzīmes-rēķina saņemšanas un Līguma 2.6. punktā norādītā Akta 2. sadaļas abpusējas parakstīšanas dienas;
3.5.2. Otrais maksājums 50% (piecdesmit procentu) apmērā no Līguma 3.3.punktā noteiktās summas ne vēlāk kā 2027.gada 1.cetruksnī.
3.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā un maksājumā norādīto norēķinu kontu, ko apliecina Valsts kases atzīme par maksājuma dokumenta pieņemšanu izpildei. Puses neatbild par starpbanku norēķinu termiņiem.
4. LĪGUMA DARBĪBAS TERMIŅŠ
4.1. Līgums stājas spēkā ar Līguma abpusējas parakstīšanas dienu un ir spēkā līdz Pušu saistību pilnīgai izpildei, tai skaitā garantijas termiņa beigām.
5. PREČU GARANTIJA UN APKOPE
5.1. Preču garantijas laiks ir ne mazāks kā 24 (divdesmit četri) mēneši no Preču nodošanas ekspluatācijā brīža (Akta 2. sadaļas abpusējas parakstīšanas brīža). 
5.2. Piegādātājs garantijas laikā bez papildus atlīdzības nodrošina Preču tehniskās apkopes saskaņā ar ražotāja prasībām un termiņiem, ko veic atbilstoši apmācīta persona, kā arī apkopēm nepieciešamo aprīkojumu (maintenance kit), un veic nepieciešamos remontus, nodrošinot tikai ražotāja sertificētas rezerves daļas. 
5.3. Piegādātājs pēc Pasūtītāja pieprasījuma apņemas nodrošināt Pasūtītāja norādītu lietotāju apmācību darbam ar Precēm, ko veic atbilstoši apmācīta persona un izsniedz par to apliecinošus dokumentus.
5.4. Pasūtītājam Preču garantijas laikā konstatējot problēmas, kas saistītas ar Preču darbību, tā kompetentais darbinieks telefoniski vai pēc Piegādātāja organizētas pieteikumu reģistrēšanas kārtības sazinās ar Piegādātāju, kuram ir pienākums nekavējoties, bet ne vēlāk kā 2 (divu) stundu laikā reaģēt uz Pasūtītāja pieteikumu un sniegt konsultāciju par problēmas risinājuma iespējām. Ja Piegādātājs konstatē, ka problēmu nav iespējams risināt konsultāciju ceļā, Piegādātājs nodrošina nepieciešamo servisa inženieru ierašanos 24 - 48 (divdesmit četru līdz četrdesmit astoņu) stundu laikā Preču atrašanās vietā problēmas novēršanai un/vai remonta veikšanai. 
5.5. Piegādātājs ne vēlāk kā 24 - 48 (divdesmit četru līdz četrdesmit astoņu) stundu laikā pēc Pasūtītāja paziņojuma par Preču darbības traucējumiem atjauno Preču darbību. Ja minētajā laikā nav iespējams atjaunot Preču darbību, puses rakstveidā vienojas par bojājumu novēršanu savstarpēji saskaņotā termiņā, pēc iespējas nodrošinot Pasūtītāja ražošanas procesa nepārtrauktību.
5.6. Piegādātājs nodrošina, ka Preces ražotāja sertificēta persona veic Preces uzstādīšanas, ekspluatācijas (darbības) un veiktspējas kvalifikācijas (IQ/OQ/PQ) pārbaudes un nodod šos protokolus/pierakstus Pasūtītājam. Piegādātājs nododot Preces ekspluatācijā veic arī Preču elektrodrošības pārbaudi (pirmreizējo).
5.7. Pēc ar Preču ekspluatāciju saistīto problēmu novēršanas, kārtējās apkopes un/vai remontdarbu veikšanas, Piegādātājs veic Preču uzstādīšanas un darbības pārbaudi un iesniedz protokolu/remonta-apkopes aktu ar atzīmēm par veiktajām darbībām, pārbaudes rezultātiem un mainītajām detaļām Pasūtītājam. Visas veiktās darbības fiksē Pasūtītāja “Medicīniskās ierīces ekspluatācijas žurnālā”.
5.8. Ja piegādātajām Precēm garantijas laikā nepieciešams veikt remontdarbus un tos nav iespējams veikt attiecīgajā Preču piegādes un uzstādīšanas adresē, Piegādātājs nodrošina Preces pieņemšanu Pasūtītāja norādītajā adresē un transportēšanu uz remonta veikšanas vietu, kā arī pēc garantijas remonta beigām nodrošina Preču nodošanu un uzstādīšanu Pasūtītāja pārstāvja norādītajā adresē.
5.9. Garantijas laikā nepieciešamos remontdarbu un iespējamos transportēšanas izdevumus sedz Piegādātājs.
5.10. Ja Piegādātājs atsakās novērst vai nenovērš garantijas laikā konstatētos trūkumus un bojājumus Līguma 5.5. punktā norādītajā termiņā, Pasūtītājam ir tiesības garantijas remontdarbu veikšanu uzdot citam pakalpojuma sniedzējam. Piegādātājs sedz Pasūtītājam visas izmaksas un zaudējumus, kas Pasūtītājam radušās garantijas remontdarbu neizpildes rezultātā.
6. PUŠU TIESĪBAS UN PIENĀKUMI
6.1. Piegādātājam ir šādi iepriekš un turpmāk minētie pienākumi: 
6.1.1. piegādāt, uzstādīt un nodot ekspluatācijā Preces atbilstoši Līguma 1. pielikumā norādītajām prasībām par Konkursā piedāvāto un Līguma 2. pielikumā noteikto cenu; 
6.1.2. Preču garantijas laikā veikt Preču tehniskās apkopes un remontus bez papildus samaksas, kā arī garantijas periodā veikt Preču remontu pēc Pasūtītāja pieprasījuma atbilstoši Līguma 5. sadaļā noteiktajam;
6.1.3. veikt Pasūtītāja norādītu lietotāju apmācību saskaņā ar Līguma 1. pielikuma nosacījumiem;
6.1.4. ja Piegādātājs nespēj piegādāt un uzstādīt Preces, nekavējoties, bet ne vēlāk kā 72 (septiņdesmit divu) stundu laikā, rakstveidā informēt par to Pasūtītāju;
6.1.5. Preču piegādes un uzstādīšanas laikā, atrodoties Pasūtītāja telpās, ievērot darba drošības un ugunsdrošības noteikumu prasības, kā arī Pasūtītāja iekšējās kārtības un citas speciālās prasības;
6.1.6. pēc Līguma noslēgšanas un pēc Pasūtītāja pieprasījuma tā noteiktajā laikā sniegt ziņas un iesniegt dokumentus par Preču uzglabāšanas vietu, apstākļiem, to monitoringu un preču loģistiku no ražotnes noliktavas līdz Pasūtītāja Preču piegādes adresei. 
6.2. Piegādātājam ir šādas iepriekš un turpmāk minētās tiesības: 
6.2.1. saņemt samaksu par pienācīgi un atbilstoši Līgumam un Līguma 1. pielikumā noteiktajām prasībām piegādātām, uzstādītām un ekspluatācijā nodotām Precēm; 
6.2.2. saņemt nokavējuma procentu maksājumus, ja Pasūtītājs nav veicis maksājumus 30 (trīsdesmit) dienu laikā no Preču pavadzīmes-rēķina saņemšanas un Līguma 2.6. punktā norādītā Akta 2. sadaļas abpusējas parakstīšanas dienas.
6.3. Pasūtītājam ir šādi iepriekš un turpmāk minētie pienākumi: 
6.3.1. pieņemt atbilstoši Līgumam un Līguma 1. pielikumā noteiktajām prasībām piegādātas, uzstādītas Preces;  
6.3.2. norēķināties par pienācīgi un atbilstoši Līgumam un Līguma 1. pielikumā noteiktajām prasībām piegādātām, uzstādītām un ekspluatācijā nodotām Precēm.
6.4. Pasūtītājam ir šādas iepriekš un turpmāk minētās tiesības: 
6.4.1. atteikties pieņemt Preces, ja netiek ievērota Preču piegāde Līguma 2.1. punktā noteiktajā vietā vai Preces netiek piegādātas Līguma 2.2. punktā noteiktajā termiņā;
6.4.2. atteikties pieņemt Līguma nosacījumiem un Līguma 1. pielikumā noteiktajām prasībām neatbilstošas Preces.
7. PUŠU ATBILDĪBA
7.1. Abas puses ir pilnībā savstarpēji atbildīgas par tiešajiem zaudējumiem, kurus tās nodara viena otrai ar Līguma neizpildi vai nepienācīgu izpildi. Pasūtītājs nenes atbildību par Piegādātāja neiegūto peļņu.
7.2. Ja Piegādātājs atsakās piegādāt, uzstādīt un nodot ekspluatācijā Preces Līguma 2.2. punktā minētajā termiņā Līguma 2.1. punktā noteiktajā piegādes vietā par Līguma 2. pielikumā noteikto cenu un nav par to brīdinājis Pasūtītāju 6.1.4. punktā noteiktajā kārtībā, Piegādātājs pēc Pasūtītāja pieprasījuma maksā Pasūtītājam līgumsodu 3 % (trīs procentu) apmērā no piegādes (pasūtījuma) kopsummas bez PVN, bet ne vairāk kā 10 % (desmit procentu) apmērā no piegādes (pasūtījuma) kopsummas bez PVN.
7.3. Par Līguma 2.2. punktā noteikto Preču piegādes, uzstādīšanas un nodošanas ekspluatācijā termiņa nokavējumu un ja Preču defektu novēršanas laiks pārsniedz Līguma 2.2. punktā noteikto termiņu, Pasūtītājs ir tiesīgs saņemt no Piegādātāja nokavējuma procentus 0,1% (nulle, komats, viena procenta) apmērā no nokavētās piegādes (pasūtījuma) kopsummas bez PVN par katru nokavēto dienu, bet ne vairāk kā 10 % (desmit procentu) apmērā no nokavētās piegādes (pasūtījuma) kopsummas bez PVN.  
7.4. Par Līguma 5.5. punktā noteiktā vai Pušu rakstveidā saskaņotā Preču darbības atjaunošanas termiņa nokavējumu Pasūtītājs ir tiesīgs saņemt no Piegādātāja līgumsodu EUR 200,00 (divi simti euro un 00 centi) apmērā par katru nokavējuma gadījumu. 
7.5. Par Preču apmaksas nokavējumu Piegādātājs ir tiesīgs saņemt no Pasūtītāja nokavējuma procentus 0,1% (nulle, komats, viena procenta) apmērā no neapmaksātās summas bez PVN par katru nokavēto samaksas dienu, bet ne vairāk kā 10 % (desmit procentu) no neapmaksātās summas bez PVN.
7.6. Līgumsoda vai nokavējuma procentu samaksa neatbrīvo Puses no pārējo Līguma saistību izpildes, izņemot, ja iestājas Līguma 9. punktā noteiktie apstākļi.
8. LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA
8.1. Līgumu var izbeigt abām pusēm rakstveidā par to vienojoties, kā arī vienpusēji Līguma 8.2., 8.3. un 9.2. punktā paredzētajos gadījumos.
8.2. Pasūtītājam ir tiesības vienpusēji atkāpties no Līguma, par to rakstveidā paziņojot Piegādātājam 15 (piecpadsmit) dienas iepriekš, ja:
8.2.1. Piegādātājs nespēj piegādāt, uzstādīt un nodot ekspluatācijā Līguma 1. pielikumā noteiktajām prasībām atbilstošas Preces par Līguma 2. pielikumā noteikto cenu;
8.2.2. [bookmark: _Hlk55478920]Piegādātājs nav novērsis Defektu aktā konstatētos Preču trūkumus atbilstoši Līguma 2.7. - 2.9. punktā noteiktajai kārtībai.
8.2.3. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
8.2.4. Pret Piegādātāju ir uzsākta maksātnespējas procedūra, vai tā darbība pilnā apjomā vai daļā, kas skar Līguma priekšmetu, ir apturēta;
8.2.5. Preču kvalitāte būtiski atšķiras no Līguma 1. pielikumā vai Preču instrukcijā norādītajām īpašībām; 
8.2.6. attiecībā uz vai Piegādātāju, tā valdes vai padomes locekli, pārstāvēttiesīgo personu vai prokūristu vai personu, kura ir pilnvarota pārstāvēt Piegādātāju darbībās, kas saistītas ar filiāli, personu uz kuras iespējām Piegādātājs balstās, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.
8.3. Pasūtītājs var vienpusēji atkāpties no Līguma citu iemeslu dēļ, kas nav minēti Līguma 8.2. punktā, par to brīdinot Piegādātāju 30 (trīsdesmit) dienas iepriekš. 
8.4. Līguma pārtraukšanas gadījumā Piegādātājs atlīdzina Pasūtītājam radušos zaudējumus, kas Pasūtītājam radušies saistībā ar vienpusēju atkāpšanos no Līguma 8.2. punktā noteiktajos gadījumos.
9. NEPĀRVARAMA VARA
9.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, valsts vai pašvaldības, vai starptautisko institūciju izdoti akti, kas liedz Pusēm izpildīt savas saistības, u.c. no pusēm neatkarīgi apstākļi, ja šie apstākļi ir iestājušies pēc Līguma noslēgšanas un to iestāšanos neviena no pusēm neparedzēja un nevarēja paredzēt iepriekš.
9.2. Ja force majeure apstākļi turpinās vairāk kā 3 (trīs) mēnešus, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 15 (piecpadsmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.
9.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski, tajā skaitā Piegādātāja darījumu partneru, tajā skaitā piegādājamo Preču ražotāja, darbība/bezdarbība.
10. CITI NOSACĪJUMI
10.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, noformējami tikai rakstveidā kā abpusēji parakstīti Līguma pielikumi un kļūst par Līguma neatņemamu sastāvdaļu.
10.2. Jautājumos, kuri nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
10.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma Līguma izpildes gaitā.
10.4. Visus strīdus, domstarpības vai prasības, kas saistītas ar Līgumu, tā izpildi, pārkāpšanu, izbeigšanu, Puses risina savstarpēju pārrunu un vienošanās ceļā. Vienošanās tiek noformēta rakstiski. Ja Puses vienošanos nevar panākt saprātīgā termiņā pārrunu ceļā, tad strīdu nodod izskatīšanai Latvijas Republikas tiesā Latvijas Republikas spēkā esošajos normatīvajos aktos paredzētajā kārtībā. 
10.5. Ja Līguma darbības laikā notiek kādas no Pusēm reorganizācija, tās tiesības un pienākumus realizē tiesību un saistību pārņēmējs.
10.6. Piegādātājam nav tiesību nodot Līguma saistību izpildi trešajai personai bez Pasūtītāja iepriekšējas rakstiskas piekrišanas.
10.7. Juridiskās adreses, bankas rekvizītu vai Pušu pārstāvju maiņas gadījumā pušu pienākums ir 7 (septiņu) dienu laikā paziņot par to otrai Pusei.
10.8. Pušu pilnvarotie pārstāvji:
10.8.1. no Pasūtītāja puses: ________________________ (tālr. +371 _____________, e-pasts: ___________________________);
10.8.2. no Piegādātāja puses: _______________________ (tālr. +371 ___________________, e-pasts: ______________________). 
10.9. Līgums sastādīts latviešu valodā uz __ (_________) lapām ar 4 (četriem) pielikumiem un tiek parakstīts ar drošu elektronisku parakstu ar laika zīmogu. Abpusēji parakstīts Līgums glabājas gan pie Piegādātāja, gan pie Pasūtītāja.
10.10. Līgumam pievienoti sekojoši pielikumi:
1. pielikums – “Tehniskā specifikācija”;
2. pielikums – “Finanšu piedāvājums”;
[bookmark: _Hlk83221073]3. pielikums – “Akta par medicīnas iekārtas piegādi, saņemšanu, uzstādīšanu un nodošanu ekspluatācijā paraugs”;
4. pielikums – “Defektu akta paraugs”.

11. PUŠU REKVIZĪTI UN PARAKSTI

	Pasūtītājs:

	Piegādātājs:

3.pielikums
paraugs
[bookmark: _Hlk83217024]AKTS PAR MEDICĪNAS IEKĀRTAS PIEGĀDI, SAŅEMŠANU, UZSTĀDĪŠANU UN
NODOŠANU EKSPLUATĀCIJĀ NR. _______________________
Saulkrastos, ______.gada ____.________________
Pašvaldības aģentūra "Saulkrastu veselības centrs", reģ. Nr. 40900037068, (turpmāk – “Pasūtītājs”), no vienas puses, un
________________ “___________”, reģ. Nr. _____________, juridiskā adrese: ____________________, kuru saskaņā ar _________ pārstāv _________________ (turpmāk – “Piegādātājs”), no otras puses, 
[bookmark: _Hlk56770484]pamatojoties uz pušu noslēgtā līguma Nr. ___________________  (turpmāk – “Līgums”) 2.6. punktu, sastāda šādu piegādes, saņemšanas, uzstādīšanas un nodošanas ekspluatācijā aktu:  
1. SADAĻA
“IEKĀRTAS/-U PIEGĀDE UN SAŅEMŠANA”
1.1. Puses apliecina, ka Piegādātājs ir piegādājis un Pasūtītājs ir saņēmis no Piegādātāja šādu/-as iekārtu (-as):
	Skaits
	Ražotājs
	Nosaukums
	Sērijas Nr.

	
	
	
	


1.2. Pasūtītājs apliecina, ka Piegādātājs ir piegādājis augstāk minēto iekārtu(-as) atbilstoši Līgumam un 20__.gada __._______ Preču pavadzīmei-rēķinam nr.__________.
1.3. Pasūtītājs apliecina, ka Piegādātājs ir piegādājis un Pasūtītājs ir saņēmis iekārtu/-as Līgumā noteiktajā adresē/-ēs _________________________________________________________.
1.4. Pušu paraksti apliecina tikai iekārtas/-u piegādes un saņemšanas faktu Līgumā noteiktajā daudzumā un piegādes vietā/-ās, un neapliecina iekārtas/-u uzstādīšanas un nodošanas ekspluatācijā faktu. 

Nodeva:  _______________________    __________________________	_________________
                         vieta, datums, laiks	        vārds, uzvārds, amats	    paraksts
Saņēma: ________________________    __________________________	_________________
                         vieta, datums, laiks	         vārds, uzvārds, amats	    paraksts
2. SADAĻA
“IEKĀRTAS/-U UZSTĀDĪŠANA UN NODOŠANA EKSPLUATĀCIJĀ”
2.1. Puses apliecina, ka Piegādātājs ir uzstādījis un Pasūtītājs ir pieņēmis ekspluatācijā šādu iekārtu (-as):
	Skaits
	Ražotājs
	Nosaukums
	Sērijas Nr.

	
	
	
	


2.2. Iekārta(-as) ir uzstādīta(-as)  un pārbaudīta(-as). Iekārtas(-u) uzstādīšanu un darbības pārbaudi veica _________________ inženieris ________________, kura zināšanu atbilstību veicamajam darbam apliecina šim aktam pievienotais ražotāja sertifikāts.  
2.3. Pēc uzstādīšanas darbu pabeigšanas iekārtai(-ām) veikta iekārtas(-u) tehniskajā dokumentācijā pieprasīto iekārtas(-u) lietošanas vides raksturlielumu pārbaude. Iegūtie rezultāti apliecina iekārtas(-u) tehniskās darbības atbilstību Latvijas Republikas normatīvajos aktos noteiktajiem atbilstības kritērijiem. Pārbaudi apliecinošs dokuments izsniegts Pasūtītājam.
	Pārbaudi veica
	Pārbaudes dokumenta nr.

	
	


2.4. Pēc uzstādīšanas darbu pabeigšanas iekārtai(-ām) veikta iekārtas(-u) tehniskajā dokumentācijā pieprasīto iekārtas(-u) galveno funkciju un raksturlielumu pārbaude. Pārbaudi apliecinošs dokuments izsniegts Pasūtītājam.
	Pārbaudi veica
	Pārbaudes dokumenta nr.

	
	


2.5. Iekārtai(-ām) veikta iekārtas(-u) tehniskajā dokumentācijā paredzētā metroloģiskā pārbaude, funkciju testēšana un iekārtas(-u) kalibrēšana. Pārbaudi apliecinošs dokuments izsniegts Pasūtītājam.
	Pārbaudi veica
	Pārbaudes dokumenta nr.

	
	


2.6. Iekārtai(-ām) ir veikta iekārtas(-u) tehniskajā dokumentācijā pieprasītā garantētā elektroapgādes režīma pārbaude. Saņemts atzinums, ka iekārta(-as) darbojas atbilstoši ražotāja norādījumiem. Pārbaudi apliecinošs dokuments izsniegts Pasūtītājam.
	Pārbaudi veica
	Pārbaudes dokumenta nr.

	
	


2.7. Iekārtai(-ām) veikta iekārtas(-u) tehniskajā dokumentācijā paredzētā iekārtas kalibrēšana un verificēšana. Pārbaudi apliecinošs dokuments izsniegts Pasūtītājam. 
	Pārbaudi veica
	Pārbaudes dokumenta nr.

	
	


2.8. Iekārtas(-u) komplektācijā ietilpst dokumentācija, kas ietver informāciju par iekārtu(-ām) no ražotāja, t.sk. ekspluatācijas noteikumus un lietošanas instrukciju latviešu un angļu valodā. Ir veikta vigilances sistēmas darbības izskaidrošana lietotājam attiecībā uz konkrēto medicīnisko iekārtu.
2.9. 20____.gada __.__________ ir uzsākta un __.____________ ir pabeigta darbinieku apmācība praktiskās darbībās ar iekārtu(-ām). Apmācību veicis __________________ inženieris_______________________. Prasmju un zināšanu apguvi apliecina darbinieku saraksts ar personu parakstiem, kas tiek pievienots šim aktam.
2.10. Ir saņemts iekārtas(-u) tehniskās uzraudzības un garantijas servisa žurnāls atbilstoši Latvijas Republikas normatīvos aktos noteiktai veidlapai par Pirmās/Otrās drošības grupas medicīnas ierīces žurnālu.
2.11. Parakstot šo aktu Piegādātājs apliecina, ka Piegādātājs nodrošinās medicīniskās iekārtas(-u) tehnisko apkalpošanu Līgumā noteiktajā garantijas laikā un ražotāja paziņotajā medicīniskās iekārtas resursu periodā.
2.12. Piegādātājs iesniedz un pievieno šim aktam mērinstrumentu, kas izmantoti medicīniskās(-o) iekārtas(-u) uzstādīšanai/pārbaudei, pārbaudes sertifikātus.
Nodeva:  _______________________    __________________________	_________________
                       vieta, datums, laiks	         vārds, uzvārds, amats	   paraksts
Pieņēma: _______________________    __________________________	_________________
                       vieta, datums, laiks	         vārds, uzvārds, amats	   paraksts

4.pielikums
paraugs
DEFEKTU AKTS 
(pie līguma Nr. ________________________ )
__________, ______________________________
vieta	      gads, datums
Pašvaldības aģentūra "Saulkrastu veselības centrs", reģ. Nr. 40900037068, (turpmāk – “Pasūtītājs”), no vienas puses, un
________________ “___________”, reģ. Nr. _____________, juridiskā adrese: ____________________, kuru saskaņā ar _________ pārstāv _________________ (turpmāk – “Piegādātājs”), no otras puses, 
pamatojoties uz pušu noslēgtā līguma Nr. _________________  2.7.punktu, sastāda šādu defektu aktu par Preču piegādē un uzstādīšanā konstatētajiem defektiem (turpmāk – “Defektu akts”):
1. Pasūtītājs ir konstatējis šādus defektus:
	Nr.p.k.
	Defekta apraksts
	Novēršanas termiņš
	Darba veicējs

	1.
	
	
	

	2.
	
	
	


2. Piegādātājs apņemas novērst Defektu akta 1. punktā norādītos defektus 1. punktā noteiktajos termiņos uz sava rēķina, par to iepriekš brīdinot Pasūtītāju.
3. Parakstot šo Defektu aktu, Puses apliecina, ka Prece nebūs uzskatāma par piegādātu, uzstādītu un nodotu ekspluatācijā, kamēr Piegādātājs nenovērsīs 1. punktā norādītos defektus un puses neparakstīs Līguma 2.6. punktā noteiktā Akta 2. sadaļu.  
4. Defektu akts ir neatņemama Līguma sastāvdaļa. 
5. Defektu akts ir noformēts latviešu valodā uz 1 (vienas) lapas latviešu valodā 2 (divos) identiskos eksemplāros ar vienādu juridisku spēku. Viens eksemplārs glabājas pie Pasūtītāja, otrs pie Piegādātāja.


Pasūtītājs:  __________________    __________________________	_________________
                         amats	vārds, uzvārds	 paraksts
                                                             			
Piegādātājs: __________________    __________________________	_________________
                         amats	vārds, uzvārds	 paraksts






12.lapa no 17


